ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรออมทรัพย์ ในปีงบประมาณ พ.ศ. ๒๕๕๔ ครั้งที่ ๔[๑] อาศัยอำนาจตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่าข้อ ๑ กระทรวงการคลังโดยความเห็นชอบของคณะรัฐมนตรีได้กู้เงินเพื่อชดเชยการขาดดุลงบประมาณ ในปีงบประมาณ พ.ศ. ๒๕๕๔โดยวิธีการออกพันธบัตรเงินกู้ประเภทที่เรียกว่า พันธบัตรออมทรัพย์ในปีงบประมาณ พ.ศ. ๒๕๕๔ ครั้งที่ ๔ อายุ ๓ ปี จำนวน ๗๘,๒๕๐,๐๐๐ บาท (เจ็ดสิบแปดล้านสองแสนห้าหมื่นบาทถ้วน)ข้อ ๒ พันธบัตรนี้เป็นพันธบัตรชนิดออกในนามผู้ทรงกรรมสิทธิ์ในพันธบัตรและจดทะเบียนตามราคาที่ตราไว้เป็นหน่วย หน่วยละหนึ่งหมื่นบาท โดยวงเงินซื้อขั้นต่ำ๑๐,๐๐๐ บาท และจำกัดวงเงินซื้อขั้นสูง ๑,๐๐๐,๐๐๐ บาท ซื้อเพิ่มเป็นจำนวนเท่าของ ๑๐,๐๐๐ บาทโดยมีรายละเอียดการจำหน่ายดังนี้๒.๑ ผู้มีสิทธิ์ซื้อประกอบด้วยบุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิสมาคม สหกรณ์ วัด สถานศึกษาของรัฐ โรงพยาบาลของรัฐ และนิติบุคคลอื่นใดที่ไม่มีวัตถุประสงค์ในการแสวงหากำไรโดยต้องเป็นผู้ลงทะเบียนจองสิทธิ์ซื้อพันธบัตรที่ลงทะเบียนในงานมหกรรมการเงิน Money Expo โคราช 2011 ณ ห้อง MCC Hall ชั้น ๓ ห้างสรรพสินค้า เดอะมอลล์ จ.นครราชสีมา เมื่อวันที่ ๑๙ - ๒๑สิงหาคม ๒๕๕๔(ผู้ไม่มีสิทธิ์ซื้อ ประกอบด้วย ธนาคารบริษัทเงินทุน บริษัทหลักทรัพย์ บริษัทเครดิตฟองซิเอร์ บริษัทหลักทรัพย์จัดการกองทุนบริษัทประกัน กองทุนบำเหน็จบำนาญข้าราชการ กองทุนสำรองเลี้ยงชีพ กองทุนส่วนบุคคลที่บริหารโดยสถาบันการเงินกองทุนรวม คณะบุคคล บรรษัท สำนักงานประกันสังคม รัฐวิสาหกิจ บริษัท ห้างร้านนิติบุคคลที่แสวงหากำไร นิติบุคคลอาคารชุด นิติบุคคลหมู่บ้านจัดสรร โรงพยาบาลเอกชนและสถานศึกษาเอกชน)๒.๒ วันชำระเงินค่าพันธบัตรออมทรัพย์ ในปีงบประมาณ พ.ศ. ๒๕๕๔ครั้งที่ ๔ และวันจดทะเบียนคือ วันที่ ๒๒ - ๒๕ สิงหาคม ๒๕๕๔โดยมีผู้ซื้อที่เป็นบุคคลธรรมดา ๑๑๐ ราย จำนวน ๗๗,๗๐๐,๐๐๐ บาท และมูลนิธิ ๑ ราย จำนวน ๕๕๐,๐๐๐ บาท รวมทั้งสิ้น๑๑๑ ราย จำนวนรวม ๗๘,๒๕๐,๐๐๐ บาทข้อ ๓ ให้ธนาคารกรุงไทยจำกัด (มหาชน) เป็นผู้จัดจำหน่ายพันธบัตรประเภทนี้ และจัดการอื่น ๆที่จำเป็นเพื่อประโยชน์ในการนี้ข้อ ๔ ให้ธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรรุ่นนี้ และจัดการอื่น ๆ ที่จำเป็นเพื่อประโยชน์ในการนี้ตามระเบียบและวิธีการที่ธนาคารแห่งประเทศไทยกำหนดข้อ ๕ ธนาคารแห่งประเทศไทยจะออกใบตราสารให้ผู้ถือกรรมสิทธิ์ทั้งนี้ผู้ถือกรรมสิทธิ์ในพันธบัตรสามารถฝากพันธบัตรไว้ที่บริษัทศูนย์รับฝากหลักทรัพย์(ประเทศไทย) จำกัด ได้ตั้งแต่วันที่ ๒๒ กุมภาพันธ์ ๒๕๕๕ เป็นต้นไปหากประสงค์จะดำเนินการเรื่องต่าง ๆให้เป็นไปตามพิธีปฏิบัติของบริษัทศูนย์รับฝากหลักทรัพย์ (ประเทศไทย) จำกัดข้อ ๖ ผู้ถือกรรมสิทธิ์ในพันธบัตรสามารถใช้พันธบัตรเป็นหลักประกันให้กับหน่วยงานราชการและองค์กรของรัฐเช่น การประกันทางศาล หรือการประกันไฟฟ้าและสามารถใช้พันธบัตรเป็นหลักประกันกับสถาบันการเงินหรือบุคคลอื่นได้ทั้งนี้ขึ้นอยู่กับระเบียบหลักเกณฑ์การรับหลักประกันของหน่วยงานหรือบุคคลนั้น ๆข้อ ๗ ผู้ถือกรรมสิทธิ์ที่ต้องการโอนกรรมสิทธิ์พันธบัตรรุ่นนี้ก่อนกำหนดสามารถกระทำได้โดยไม่จำกัดประเภทบุคคลตั้งแต่วันที่ ๒๒ กุมภาพันธ์ ๒๕๕๕ เป็นต้นไปยกเว้นการโอนกรรมสิทธิ์เพื่อเป็นหลักประกัน หรือโอนทางมรดกหรือการแบ่งทรัพย์สินอันเนื่องมาจากการหย่า หรือล้มละลาย หรือการชำระบัญชีให้กระทำได้หลังจากได้รับใบพันธบัตรแล้ว แต่จะกระทำในระหว่างระยะเวลา ๓๐ วันก่อนวันครบกำหนดชำระคืนต้นเงินมิได้การโอนกรรมสิทธิ์ให้ปฏิบัติตามพิธีปฏิบัติของธนาคารแห่งประเทศไทยหรือบริษัทศูนย์รับฝากหลักทรัพย์ (ประเทศไทย) จำกัด แล้วแต่กรณีข้อ ๘ พันธบัตรรุ่นนี้มีอัตราดอกเบี้ยร้อยละ๔.๐๐ ต่อปี จ่ายดอกเบี้ยปีละ ๒ งวด คือ ในวันที่ ๒๒ กุมภาพันธ์ และ ๒๒ สิงหาคมของทุกปี โดยจ่ายเป็นจำนวนเงินงวดละเท่า ๆ กันจนกว่าพันธบัตรจะครบกำหนดยกเว้นงวดแรก และงวดที่ ๒ จะคำนวณดอกเบี้ยโดยใช้หลักเกณฑ์หนึ่งปีมี ๓๖๕ วันและนับตามจำนวนวันที่เกิดขึ้นจริง ทั้งนี้การคำนวณดอกเบี้ยหากมีเศษของหนึ่งสตางค์ให้ปัดทิ้งธนาคารแห่งประเทศไทยจะโอนดอกเบี้ยเข้าบัญชีเงินฝาก(ยกเว้นบัญชีเงินฝากประจำ) ของผู้ถือกรรมสิทธิ์ที่ฝากไว้ที่ธนาคารใดก็ได้(ธนาคารในประเทศไทยเท่านั้น) ตามที่ผู้ถือกรรมสิทธิ์แจ้งไว้ในคำเสนอขอซื้อพันธบัตรหรือตามที่มีการแจ้งเปลี่ยนแปลงต่อธนาคารแห่งประเทศไทยในภายหลัง หรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์(ประเทศไทย) จำกัด กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์(ประเทศไทย) จำกัด ซึ่งในการโอนดอกเบี้ยเข้าบัญชีธนาคารเจ้าของบัญชีเงินฝากอาจหักค่าธรรมเนียมการโอนเงินตามอัตราที่แต่ละธนาคารประกาศหรือกำหนดการจ่ายดอกเบี้ยของพันธบัตรในแต่ละงวดจะจ่ายให้แก่ผู้ถือกรรมสิทธิ์โดยถือตามรายชื่อทางทะเบียน ณวันทำการสุดท้ายของธนาคารแห่งประเทศไทยก่อนถึงช่วงระยะเวลา ๓๐ วันก่อนวันถึงกำหนดชำระดอกเบี้ยหากวันครบกำหนดจ่ายดอกเบี้ยตรงกับวันหยุดราชการหรือวันหยุดธนาคารแห่งประเทศไทยให้เลื่อนไปชำระในวันทำการถัดไป โดยไม่คำนวณดอกเบี้ยเพิ่มให้ข้อ ๙ พันธบัตรรุ่นนี้ครบกำหนดไถ่ถอนในวันที่๒๒ สิงหาคม ๒๕๕๗หากวันครบกำหนดไถ่ถอนตรงกับวันหยุดราชการหรือวันหยุดธนาคารแห่งประเทศไทย ให้เลื่อนไปชำระในวันทำการถัดไปโดยไม่คำนวณดอกเบี้ยเพิ่มให้ข้อ ๑๐ การชำระต้นเงินตามพันธบัตรจะกระทำได้ต่อเมื่อธนาคารแห่งประเทศไทยได้รับคืนใบพันธบัตรหรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์(ประเทศไทย) จำกัด กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์(ประเทศไทย) จำกัดข้อ ๑๑ กรณีที่มีการออกใบพันธบัตรมิให้ถือว่าพันธบัตรฉบับใดสมบูรณ์ เว้นแต่พนักงานธนาคารแห่งประเทศไทยซึ่งรัฐมนตรีว่าการกระทรวงการคลังได้แต่งตั้งให้เป็นเจ้าหน้าที่นายทะเบียนโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้วข้อ ๑๒ กำหนดค่าธรรมเนียมและค่าใช้จ่ายให้แก่ธนาคารกรุงไทย จำกัด (มหาชน) ดังนี้๑๒.๑ ค่าธรรมเนียมในการจัดจำหน่ายพันธบัตรในอัตราร้อยละ ๐.๐๐ของมูลค่าพันธบัตรที่จำหน่ายได้ (รวมภาษีมูลค่าเพิ่ม)๑๒.๒ ค่าใช้จ่ายในการจัดส่งพันธบัตรให้กับผู้ถือกรรมสิทธิ์ตามที่จ่ายจริง๑๒.๓ ค่าใช้จ่ายในการประชาสัมพันธ์ตามที่จ่ายจริงไม่เกินวงเงินที่กระทรวงการคลังกำหนดข้อ ๑๓ กำหนดค่าธรรมเนียมและค่าใช้จ่ายให้แก่ธนาคารแห่งประเทศไทยดังนี้๑๓.๑ ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ ๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน๑๓.๒ ค่าใช้จ่ายในการพิมพ์แบบพิมพ์พันธบัตรตามที่จ่ายจริงประกาศณ วันที่ ๒๗ กันยายน พ.ศ. ๒๕๕๔สุภา ปิยะจิตติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนปลัดกระทรวงการคลังปริยานุช/ผู้จัดทำ๑๘ ตุลาคม ๒๕๕๔ปณตภร/ผู้ตรวจ๒๕ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๓ ง/หน้า ๑๒/๑๔ ตุลาคม ๒๕๕๔